
№ 23-40-13-04/3502 от 07.10.2026
Мемлекеттік қызметтердің сапасына ішкі бақылау жұмысы жөніндегі есепке
талдамалық анықтама

Мемлекеттік мекеме «Қазақстан Республикасы Денсаулық сақтау министрлігінің Санитариялық-эпидемиологиялық бақылау комитетінің Шығыс Қазақстан облысы бойынша санитариялық-эпидемиологиялық бақылау департаменті»

Есептік кезең: 2026 жылдың IIІ тоқсаны

1. Бақылау іс-шараларының нәтижелері туралы ақпарат
Қазақстан Республикасы Денсаулық сақтау министрлігі Санитариялық-эпидемиологиялық бақылау комитетінің Шығыс Қазақстан облысы Санитариялық-эпидемиологиялық бақылау департаментінде 2026 жылғы 3- тоқсанында бақылау іс-шаралары жүргізілген жоқ.
2. Мемлекеттік қызметтер көрсету саласындағы ағымдағы жағдай туралы мәліметтер
2026 жылдың IІI тоқсанында Қазақстан Республикасы Денсаулық сақтау министрлігінің Санитариялық-эпидемиологиялық бақылау комитетінің Шығыс Қазақстан облысы бойынша департаменті және оның аумақтық бөлімшелері мемлекеттік қызметтердің барлығын «Е-лицензиялау» мемлекеттік деректер базасы ақпараттық жүйесі арқылы көрсетті.
Мемлекеттік қызметтердің тізбесі Қазақстан Республикасы Денсаулық сақтау министрінің 2020 жылғы 30 желтоқсандағы № ҚР ДСМ 336-2020 бұйрығымен және 2023 жылғы 23 ақпандағы № 30 бұйрығымен бекітілген өзгерістерге сәйкес айқындалған.
Департамент пен оның аумақтық бөлімшелері 7 түрлі мемлекеттік қызмет көрсетеді:
1. «Халықтың санитариялық-эпидемиологиялық саламаттылығы саласындағы нормативтік құқықтық актілерге шикізат пен өнімнің жаңа түрлеріне қоршаған ортаға зиянды заттар мен физикалық факторлардың шекті жол берілетін шығарындылары мен шекті жол берілетін төгінділері, санитариялық қорғау аймақтары мен санитариялық-қорғау аймақтары бойынша нормативтік құжаттама жобаларының сәйкестігі туралы санитариялық-эпидемиологиялық қорытынды беру»;
2. «Халықтың санитариялық-эпидемиологиялық саламаттылығы саласындағы нормативтік құқықтық актілерге жоғары эпидемиялық маңызы бар объектінің сәйкестігі туралы санитариялық-эпидемиологиялық қорытынды беру»;
3. Патогенді биологиялық агенттермен жұмыс істеуге рұқсат пен оған қосымшаны беру;
4. «Тамақ өнімдерін өндіру объектісіне есептік нөмір беру»
5. Халықтың Санитариялық-эпидемиологиялық саласында маман сертификатын беру;
6. Мемлекеттік тіркеу туралы куәлік беру;
7. Денсаулық сақтау саласында дезинфекция, дезинсекция және дератизация қызметтерін көрсетуге лицензия беру.
2026 жылдың IIІ тоқсанында Департамент және оның аумақтық бөлімшелері барлығы 382 мемлекеттік қызмет көрсетті, оның ішінде рұқсат құжаттары – 369, негізделген бас тартулар – 7, қайта ресімдеу – 3; түзету енгізілген - 3.
Мемлекеттік қызметтер келесі бағыттар бойынша көрсетілді:
1. «Халықтың санитариялық-эпидемиологиялық саламаттылығы саласындағы нормативтік құқықтық актілерге жоғары эпидемиялық маңызы бар объектінің сәйкестігі туралы санитариялық-эпидемиологиялық қорытынды беру» – барлығы 207, оның ішінде рұқсат құжаттары – 201, бас тартулар – 3, қайта ресімдеу – 3.
2. «Халықтың санитариялық-эпидемиологиялық саламаттылығы саласындағы нормативтік құқықтық актілерге шикізат пен өнімнің жаңа түрлеріне қоршаған ортаға зиянды заттар мен физикалық факторлардың шекті жол берілетін шығарындылары мен шекті жол берілетін төгінділері, санитариялық қорғау аймақтары мен санитариялық-қорғау аймақтары бойынша нормативтік құжаттама жобаларының сәйкестігі туралы санитариялық-эпидемиологиялық қорытынды беру» – барлығы 135, оның ішінде рұқсат құжаттары – 129, бас тартулар –3; түзету енгізілген - 3.
3. Патогенді биологиялық агенттермен жұмыс істеуге рұқсат беру – барлығы 6, оның ішінде 6 рұқсат құжаттары;
4. Тамақ өнімдерін өндіру объектісіне есептік нөмір беру»– барлығы 7, оның ішінде рұқсат құжаттары -7;
5. Санитариялық-эпидемиологиялық салада маман сертификатын беру – барлығы 26 оның ішінде рұқсат құжаттары – 25, (жеке тұлғаларға), бас тарту-1;
6. Денсаулық сақтау саласында дезинфекция, дезинсекция және дератизация қызметтерін көрсетуге лицензия беру – барлығы 1.
Мемлекеттік қызметтердің сапасына қатысты шағымдар түскен жоқ.
Сонымен қатар «Е-Лиценз» базасын мониторингілеу нәтижесінде ҚР ДСМ СЭК комитеті ШҚО СЭК департаменті Тарбағатай ауданының СЭК басқармасына 2026 жылғы 13 тамызда «Е Лиценз» базасы арқылы Kcell акционерлік қоғамынан Қоршаған ортаға зиянды заттар мен физикалық факторлардың жол берілетін шекті шығарындылары мен жол берілетін шекті төгінділері, санитариялық қорғау аймақтары мен санитариялық-қорғау аймақтары, шикізат пен өнім бойынша нормативтік құжаттаманың жобаларына санитариялық-эпидемиологиялық қорытынды беруге» (НИКАД №KZ85VBZ00081263) өтініш келіп түскені және осы өтінішті Тарбағатай ауданының СЭК басқармасының мамандары мерзімінен кешіктіріп яғни осы өтініштің болжамды орындалу күні а. ж. 26 тамыз алайда, бұл өтініш бойынша  2026 жылғы 28 қыркүйек күні ғана санэпидқорытынды  берілгені анықталған.
Орын алған факт бойынша барлық тиісті шаралар жасалған. Нәтижесінде  2026 жылдың 26 тамызынан 27 тамыз сағат 19,00-ге дейін «Біріккен энергосервистік компаниясы» АҚ тарапынан апаттық қалпына келтіру жұмыстарының жүргізіліп салдарынан электр жарығының болмауына байланысты жоғарыда аталған өтініш бойынша мемлекеттік қызмет объективті себептермен уақтылы көрсетілмеген. Қызметтік тергеу барысында барлық мән-жайлар ескеріліп Тарбағатай ауданының СЭК басқармасының басшысы А. Мұсағалиұлына «ескерту» түріндегі тәртіптік жаза қолданылған. Барлық дәлелдеуші құжаттар қоса ұсынылып отыр. 
2026 жылдың IIІ тоқсанының қорытындысы бойынша мемлекеттік қызметтер көрсету сапасын арттыру мақсатында 85 түсіндіру іс-шарасы өткізілді, олармен 3453 адам қамтылды, оның ішінде әлеуметтік желілерде «Facebook» және «Instagram» беттерінде 74 материал жарияланды, БАҚ 1жарияланым, 2 радио сұхбат, 8 түсіндіру жұмыстары  ұйымдастырылды.
Шығыс Қазақстан облысы бойынша санитариялық-эпидемиологиялық бақылау департаментінің ресми сайтында ақпаратты жаңарту жұмыстары тұрақты негізде жүргізіледі. 
Мемлекеттік қызметтерге арналған бөлімде заңдар, нормативтік құқықтық актілер, сондай-ақ көрсетілетін қызметтер бойынша ай сайынғы статистикалық деректер мен талдамалық ақпарат орналастырылады және үнемі жаңартылып отырады.
Мемлекеттік қызметтер көрсету мерзімдерінің бұзылуына жол бермеу мақсатында Департамент күнделікті және ай сайынғы мониторинг жүргізеді, бұл қызмет көрсету сапасын арттыруға бағытталған.

